טלי נבון

טלי נבון (נולדה ב-1964)
 היא אמנית ציור, וידאו ומיצב ישראלית.

==ביוגרפיה==
טלי נבון נולדה בגבעתיים. בנעוריה למדה ציור אצל מאיה כהן לוי. בשנות השמונים שירתה בצה"ל, מאז מתגוררת בתל אביב.

בראשית שנות התשעים הקימה בתל אביב עם בן-זוגה קותי נבון בית מלאכה למיסגור, המתמקד בשימור עבודות אמנות

וטיפול באוספים ציבוריים ופרטיים;
במקביל, למדה עיצוב טקסטיל במכללת שנקר.
באמצע שנות התשעים המשיכה את לימודיה בבית הספר לאמנות הציור בתל אביב ע"ש מרגושילסקי, שם למדה אצל אסף בן צבי ודוד ריב. בשנים 2008–2010 למדה קולנוע באוניברסיטת תל אביב.

ב-1998 זכתה ב"קרן סימון לתרבות".
ב-2010 וב-2013 קיבלה תמיכה מטעם קרן יהושע רבינוביץ לאמנויות תל אביב.

טלי נבון היא אם לשני ילדים.

==אודות יצירתה==
יצירותיה החל משנות התשעים עוסקות בהסתכלות על תרבות אנושית לוקאלית וגלובלית. חומרי הגלם שלה כוללים חומרי ארכיון. התפיסות הללו מובעות דרך ציור, וידאו ומיצב במסלולים מוליכים אל מגוון היבטים של הקיום בעיניה.
עבודותיה נוגעות ומשתמשות במגוון מדיומים של האמנות הפלסטית: ציור, רישום על נייר, על בד כמו גם על מצע זכוכית ואלומיניום.
האוצרת ענת דותן-סיון כתבה על ציוריה: "הפעולה הציורית של נבון, דחופה ומרוסנת כאחד. עבודתה מרבה לעסוק בניגוד זה, ופועלת בין היצר המניע והדוחף לבין הכוח המרסן והממתן. הנחות מכחול סדורות וקצביות, מייצרות שכבה ובה בעת מכסות שכבה קודמת."
נבון מרבה להשתמש בצבעי השמן בצורה דלילה ונוזלית ומאפשרת לו לזלוג מטה בחופשיות רבה.
עבודות הווידאו נשענות על עולם חיצוני, ממשי מצד אחד, מצד אחר יש בו ממד בדוי. בעבודות שימוש בציור, צילום עכשווי, וסרטי 8 מ"מ. המיצבים משלבים ריבוי חומרים. היא יוצרת אובייקטים, מחברת בין טבע לטבע אדם.

==דרכה האמנותית==
טלי נבון החלה את דרכה האמנותית כשחברה לקבוצת האמנים "סלונה", עימם עבדה והציגה בתערוכות משותפות.
בשנת 2006 הוצגה עבודת הווידאו "אקווריום אישה", שהושתתה על ארכיון הסרטים של נתן אקסלרוד, בפסטיבל הקולנוע ירושלים.
תערוכת היחיד שלה בבית האמנים ע"ש זריצקי (2009) "אוושה" התבוננה במגוון האנושי המשתנה, בתוך סביבה גשמית.

במיצב בו ערוגות פח בהן אדמה צבועה אדום ועליה מרצפות בטון, התרחשה נביטה שהלכה והתפתחה לאורך כל משך התערוכה. עבודת הווידאו שהוצגה כללה חומרים מוסרטים עכשוויים, סרטי 8 מ"מ וסרטים מארכיון הסרטים היהודיים ע"ש סטיבן שפילברג.
בביאנלה הפוסט גלובלית 2014 "מחשב מסלול מחדש" במוזיאון פתח תקווה לאמנות באוצרותה של דרורית גור אריה הציגה נבון את עבודת הווידאו "Could be me" המתעדת את עולם הספר והקריאה בקרב עובדים זרים בישראל בספריית גן לוינסקי ובדרום תל אביב.

בשנים 2010–2015 חקרה נבון את טבע האדם ביחס לסביבה, והביטה לחיי היומיום הנתונים תחת איום. היא התמקדה בהשערת הביופיליה. נבון קוראת לכך "אבולוציה שולית" שלדעתה פחות נותנים עליה את הדעת, היא חיונית להתקיימות, ובהסתכלות גלובלית מהווה מרכיב אבולוציוני חשוב בהתקיימות האנושית.
 מיצב הווידאו שלה Towards (2014) שהוצג בתערוכה "ארוגים בתודעה" במוזיאון ארץ ישראל מבטא את הלך מחשבתה זה.

סדרת העבודות "שחור לבן באדום" - ציור על מצע זכוכית של ראשים עטורים זרי יום הולדת הוצגה במוזיאון ישראל בתערוכה "יומולדת" (2015).
בתערוכה "חוטים וקשרים" במוזיאון ישראל (2015) הציגה נבון סבך של קווים שזורים זה בזה בעבודת שמן על בד מהסדרה "פקעות". הסדרה עוסקת בקו כדימוי אינפורמטיבי המדמה את מהות החיים.

ב-2016 הציגה נבון תערוכה יחיד בשם Forward במוזיאון חיפה לאמנות באוצרותה של סבטלנה ריינגולד. בתערוכה מיצב המנכיח הסתכלות, הקשבה והפנמה דרך פסלוני חימר צופים על שתי עבודות וידאו מוקרנות.

ב-2018 הציגה נבון "ארכיון של הרגע" - תערוכת יחיד במוזיאון פתח תקווה לאמנות, באוצרותה של אירנה גורדון. בתערוכה מיצב ציור וידאו ואובייקט. התערוכה מתייחסת לארכיון ולאוסף המוזיאון. נבון יצרה ארכיב משלה, הגיבה לרישומי מחברת שנמצאה בארכיון המוזיאון של הצייר זאב תשבי. גורדון כתבה על עבודתה: "היא יוצרת רישומים אינטימיים... מתווה מבוך של פרספקטיבות מדומיינות, משובשות ומערערות, שהצופה הולך בתוכן לא רק במרחב אלא גם בזמן, בזיכרון, בהיסטוריה. הגליונות המקופלים נתונים יחד עם הרישומים הקטנים בקופסאות עץ המפוזרות על שולחנות תצוגה בדומה לחדרי עיון ארכיוניים. הרישומים אינם גלויים לעין, אלא הם זקוקים לעיון, לדפדוף ולחשיפה על ידי הצופים המוזמנים לחרוג מעמדת ההתבוננות הפסיבית המוזיאלית ולהיכנס לפעולת גילוי משל עצמם... היא יוצרת על בסיסם עבודת וידאו אנימטורית המציעה מבט ארס-פואטי על הרישום בכלל ועל התערוכה בפרט. בעבודת הטריפטיך הגדולה – פקעות אגירה – הרישום הוא כבר נוכחות בחלל."

נבון השתתפה במוזיאון ישראל בתערוכה "בינינופנים מול פנים", שם הציגה סצנת מפגשים אנושייים באובייקט המורכב מציור על זכוכיות המונחות במקביל זו לזו.

ב-2020 הציגה תערוכת יחיד באוצרותה של סמדר שפי העוסקת במושג "עונג שבת", מארכיון בית ביאליק, במיצב וידאו, ציור ואובייקט. בתערוכה זו עוסקת נבון בסוגיית הכתיבה ובחלל בו מתהווה יצירה. היא ממשיכה לעסוק בהקבלה בין עולם האמנות לעולם הספר.

== גלריית תמונות==
<gallery>
File:Tali Discount collection.jpg|"איפה היינו ומה עשינו", שמן על בד, 110/170 ס"מ, אוסף דיסקונט, 2009
File:COULD BE ME-1.png|אימג' מעבודת הווידאו "could be me", 9:38 דק', מתוך התערוכה: "מחשב מסלול מחדש" - ביאנלה פוסט גלובלית, מוזיאון פתח תקווה לאמנות, 2014
File:רחלי.jpg|אימג' מעבודת הווידאו "רחלי", 4:09 דק', 2008
File:אקווריום אשה.png|אימג' מווידאו "אקווריום אישה", וידאו 3:07 דק', פסטיבל הקולנוע ירושלים, 2006
File:ספרייה.png|"ספריה", שמן וגרפית על נייר, 50/60 סמ', 2021
File:מגירה מוזיאון פתח תקווה.jpg|"עבודות מגירה", שמן וגרפית על נייר, 13/18 סמ', מהתערוכה: "ארכיון של הרגע" - מוזיאון פתח תקווה, 2018
File:מגירה 2 מוזיאון פתח תקווה.jpg|"עבודות מגירה"
File:בינינופנים מוך פנים.jpg|רגע אחד, פרט ממיצב שמן על זכוכית 15/55 סמ', מהתערוכה "בינינופנים מול פנים", מוזיאון ישראל, 2018
File:פקעות מוז ישראל.jpg|"פקעות", שמן על בד, 110/170 סמ', מוזיאון ישראל, מתוך התערוכה "חוטים וקשרים", 2015
File:Pic Tali 4.jpg|"שחור לבן באדום", שמן על זכוכית, 22/22 סמ', מתוך מיצב ציור וידאו ואובייקט בתערוכה "יומולדת", מוזיאון ישראל, 2015
File:שחור לבן באדום.jpg|"שחור לבן באדום"
File:Pic Tali 2.jpg|"פנאי", שמן וגרפית על נייר, 130/170 סמ', 2019. הוצג בתערוכה "אנתולוגיה עונג שבת", בית ביאליק
File:על משחק ורצינות.jpg|"דמויות וזר יומהלדת", שמן על בד, 110/150 סמ', 1993
File:מראה הצבה מיצב FORWARD מוזיאון חיפה.png|מראה הצבה "Forward", מיצב וידאו דו ערוצי ופיסול, תערוכת יחיד, מוזיאון חיפה לאמנות, 2016
File:Pic Tali.jpg|מראה הצבה "איוושה 2009", וידאו תלת ערוצי ואובייקט
File:Pic Tali 1.jpg|מראה הצבה "איוושה 2009"
</gallery>

==תערוכות יחיד נבחרות==
*2019 – בית ביאליק - "אנתולוגיה עונג שבת" - מיצב ציור וידאו ואובייקט
*2018 – מוזיאון פתח תקווה לאמנות - "ארכיון של הרגע" - מיצב ציור סאונד וידאו ואובייקט
*2016 - מוזיאון חיפה לאמנות - "Forward" - מיצב ציור ווידאו שני ערוצים
*2015 - גלריה דוויק - משכנות שאננים ירושלים "צליל לא מכוון" – ציור
*2012 - הגלריה למדיה חדשה - אורנים - "מסדרון" - מיצב ציור וידאו ואובייקט
*2011 - גלריה כברי" - "החיים הם לא במקום אחר" - מיצב ציור וידאו ואובייקט
*2010 - גלריה "החדר" - "מי שתופס/ש" - מיצב ציור וידאו ואובייקט
*2009 - הגלריה ע'ש "דנון" - בית האמנים תל אביב - "אוושה"- מיצב ציור וידאו ואובייקט
*2008 - גלריה עירונית רחובות – "קו התחלה" – מיצב ציור ואבייקט
*1995 - גלריה עירונית כפר סבא - "שתיים"

==פרויקטים מיוחדים ותערוכות קבוצתיות==
*2021 - "אמנות בדרכים" - פרויקט שהשיקה חברת "פליינג קרגו" - ציור ישיר על גבי דפנות משאית עי כך הנגשת האמנות לקהלים שונים בארץ.
*2018 - מוזיאון ישראל - "בינינופנים מול פנים"- מיצב ציור זכוכית ואובייקט "רגע אחד"
*2017 - מוזיאון מאנה כץ-חנה אורלוף : "פיסול פמיניסטי בישראל" מיצב ציור פיסול ווידאו - "בין לבין"
*2016 - גלריה רוטשילד "רוח המקום"-עבודת וידאו "LANDSCAPE"
*2015 - מוזיאון ישראל - "חוטים וקשרים" - עבודת ציור - "פקעות"
*2015 - מוזיאון ישראל - "יומולדת"- מיצב ציור וידאו ואובייקט - "אז"
*2015 - בית הנסן - "שוטטות" - תערוכת שיטוט - כתב העת "גרנטה"
*2014 – מוזיאון ינקו דאדא - "הישארות" Ready-Set-Go מיצב ציור וידאו ואובייקט
*2014 – מוזיאון ארץ ישראל - "ארוגים בתודעה" - מיצב וידאו 2 ערוצים -"Towards"
*2014 – מוזיאון פתח תקווה לאמנות - ביאנלה פוסט גלובאלית - "מחשב מסלול מחדש" – עבודת וידאו - "Could Be Me"
*2013 - בית מני - "משפחה מורכבת"-פרויקט וידאו בתמיכת קרן יהושע רבינוביץ לאמנויות תל אביב - "רחלי"
*2013 - מוזיאון הרצלילינבלום-דיסקונט – "תרכובת" - מיצב וידאו פיסול וציור - "פס אחר"
*2012 - "Steel buzzing" - פרויקט וידאו Biart "As Is", לונדון
*2012 – מוזיאון תל אביב לאמנות - "ארץ בשורה" - פרויקט וידאו - "Land of Promise"
*2011 – "Unveiling Ceremony" - הקרנת וידאו ומיצג, "aquarium", לונדון
*2008 – מוזיאון אשדוד לאמנות - רכישות נבחרות - אוסף "דיסקונט" - עבודות ציור
*2006 – פסטיבל הקולנוע ירושלים – עבודת וידאו – "אקווריום אישה"

==עבודות ציור ווידאו באוספים==
* אוסף אמנות דיסקונט.
* אוסף אמנות לאומי.
* אוסף ישראל מקוב.
* עבודת וידאו - ארכיון "המרכז לאמנות עכשווית".

==עבודות וידאו בארכיונים==
* ארכיון וידאו - מוסררה - ירושלים.
* ארכיון וידאו - "מעמותה" - מרכז לאמנות ומדיה עש דניאלה פסל - ירושלים.
* ארכיון וידאו - המרכז לאמנות עכשוית - תל אביב.

==קישורים חיצוניים==

== הערות שוליים ==

קטגוריה:אמניות ישראליות
קטגוריה:אמנים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות בית הספר לאמנות הציור בתל אביב
קטגוריה:בוגרי בית הספר לאמנות הציור בתל אביב
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:אמניות וידאו ארט ישראליות
קטגוריה:אמני וידאו ארט ישראלים
קטגוריה:ישראליות שנולדו ב-1964
קטגוריה:ישראלים שנולדו ב-1964